ลักษณะการประกอบธุรกิจ

1. ประวัติความเป็นมา

ผู้เริ่มจัดตั้งบริษัทฯ คือ นายวิชัย นามศิริชัย
ได้จดทะเบียนตามประมวลกฏหมายแพ่งและพานิชย์เป็นนิติบุคคลประเภทบริษัทจำกัด ทะเบียนเลขที่
664/2521 เมื่อวันที่ 21 เมษายน 2521 ด้วยเงินทุนจดทะเบียน 20 ล้านบาท
เพื่อดำเนินธุรกิจผลิตน้ำมันปาล์มดิบจากผลปาล์มสด
โดยบริษัทฯมีสวนปาล์มน้ำมันขนาดใหญ่เป็นของตนเองมีพื้นที่ปลูกรวมมากกว่า 30,625 ไร่
ในจังหวัดกระบี่และจังหวัดสุราษฎร์ธานี

ในเดือนกุมภาพันธ์ 2537 บรรษัทพัฒนาการแห่งเครือจักรภพ หรือ ซีดีซี
ซึ่งเป็นสถาบันการเงินเพื่อการพัฒนาของรัฐบาลอังกฤษมีการลงทุนในสวนปาล์มน้ำมันในหลายประเทศ
ได้เข้าเป็นผู้ถือหุ้นรายใหญ่ของบริษัทฯ หลังจากซื้อหุ้นร้อยละ 47 ของบริษัทฯ
จากกลุ่มผู้ถือหุ้นทั้งชาวต่างประเทศและในประเทศ

ในการประชุมผู้ถือหุ้นวิสามัญครั้งที่ 1/2537 วันที่ 15 สิงหาคม 2537
ผู้ถือหุ้นได้มีการอนุมัติการเพิ่มทุนจดทะเบียนจาก 250 ล้านบาท เป็น 324.05 ล้านบาท
โดยออกหุ้นสามัญ 7,405,000 หุ้น มูลค่าหุ้นละ 10 บาท เพื่อแลกกับหุ้นทั้งหมดของบริษัท
พันธ์ศรีวิวัฒน์ จำกัด ในราคาหุ้นละ 40.9985 บาท บริษัทพันธ์ศรีวิวัฒน์ จำกัด มีบริษัทย่อย 2 บริษัท
ซึ่งเป็นเจ้าของสัมปทานสวนปาล์มน้ำมันสองแห่ง มีพื้นที่ปลูกปาล์มทั้งหมดมากกว่า 21,349 ไร่
ในจังหวัดสุราษฎร์ธานี ทั้งนี้การแลกเปลี่ยนหุ้นดังกล่าวมีมูลค่ารวมทั้งสิ้น 274 ล้านบาท
ผลจากการรวมกิจการกับ บริษัทพันธ์ศรีวิวัฒน์ จำกัดในครั้งนี้
ทำให้บริษัทฯมีพื้นที่ปลูกปาล์มน้ำมันมากที่สุดในประเทศไทย คือ มากกว่า 44,440 ไร่

เมื่อวันที่ 28 พฤษภาคม 2546 บริษัท ล่ำสูง (ประเทศไทย) จำกัด (มหาชน)
ได้ซื้อหุ้นจากผู้ถือหุ้นรายใหญ่ของบริษัทฯ คือ บรรษัทพัฒนาการแห่งเครือจักรภพ และ CDC (WEST
MALAYSIA) SENDIRIAN BERHAD จำนวน 13,600,763 หุ้น คิดเป็นร้อยละ 41.97
ของจำนวนหุ้นที่จำหน่ายได้ทั้งหมด เมื่อรวมกับหุ้นเดิมที่มีอยู่จำนวน 7,874,704 หุ้น คิดเป็นร้อยละ
24.30 ทำให้บริษัท ล่ำสูง (ประเทศไทย) จำกัด (มหาชน) กลายเป็นผู้ถือหุ้นรายใหญ่ของบริษัทฯ
โดยถือหุ้นทั้งหมดคิดเป็นร้อยละ 66.29

  ณ สิ้นปี 2553 บริษัท ล่ำสูง (ประเทศไทย) จำกัด (มหาชน) ถือหุ้นในบริษัทฯ ร้อยละ 69.96

การเปลี่ยนแปลงที่สำคัญในปีที่ผ่านมา

1.  การแต่งตั้งรองประธานกรรมการ

ตามหลักกฏหมายบริษัทมหาชนจำกัด มาตรา 104 กำหนดไว้ว่า
“....ประธานกรรมการเป็นประธานในที่ประชุมผู้ถือหุ้น
ในกรณีที่ประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ ถ้ามีรองประธานกรรมการ
ให้รองประธานกรรมการเป็นประธาน....”

การประชุมคณะกรรมการครั้งที่ 2/2553 เมื่อวันที่12 พฤษภาคม 2553 จึงมีมติให้แต่งตั้งนายสมชัย
จงสวัสดิ์ชัย ดำรงตำแหน่งรองประธานกรรมการ
เพื่อทำหน้าที่ประธานในที่ประชุมผู้ถือหุ้นกรณีที่ประธานกรรมการไม่สามารถเข้าร่วมประชุมได้

2.  การขายที่ดินและทรัพย์สินให้กับบริษัท สยามเอลิทปาล์ม จำกัด

จากมติที่ประชุมของคณะกรรมการครั้งที่ 3/2551 เมื่อวันที่ 6 สิงหาคม 2551
เกี่ยวกับเรื่องที่ดินในการดำเนินธุรกิจเพาะพันธุ์เมล็ดพันธุ์และต้นกล้าปาล์มภายใต้บริษัทสยามเอลิทปาล์ม
จำกัด (SEP) ซึ่งเป็นกิจการที่ควบคุมร่วมกันระหว่างบริษัทและบริษัท ปาล์มเอลิท ประเทศฝรั่งเศส
ซึ่งเป็นบริษัทย่อยของ CIRAD และการประชุมคณะกรรมการครั้งที่ 3/2553 เมื่อวันที่ 11 สิงหาคม
2553 มีมติให้บริษัทดำเนินการดังนี้

(1) ขายที่ดิน โฉนดเลขที่ 13266 เลขที่ดิน 31 หน้าสำรวจ 1103 เนื้อที่ 2 ไร่ 1 งาน 41
    ตารางวา ที่ดินตั้งอยู่ที่ ถนนเหนือคลอง - เขาพนม (ทางหลวงหมายเลข 4037, ระหว่าง
    กม. 9 - 10) ตำบลห้วยยูง อำเภอเหนือคลอง จังหวัดกระบี่ ในราคา 1,200,000 บาท
    (หนึ่งล้านสองแสนบาทถ้วน)

(2) ขายโรงเรือนและเครื่องมืออุปกรณ์ต่างๆ ที่เกี่ยวข้องในราคา 5,110,741.14 บาท
    (ห้าล้านหนึ่งแสนหนึ่งหมื่นเจ็ดร้อยสี่สิบเอ็ดบาทสิบสี่สตางค์)

(3) ให้นำที่ดินสำหรับเป็นแปลงเพาะต้นกล้าให้ SEP เช่า โดยชำระค่าเช่าในอัตรา 3,000
    บาท/ไร่/ปี ตามสัดส่วนของที่ดินที่ใช้จริง การชำระค่าเช่าเริ่มตั้งแต่เดือนพฤษภาคม 2552

2. การประกอบธุรกิจ

บริษัทฯดำเนินกิจการปลูกปาล์มน้ำมัน และมีโรงงานสกัดน้ำมันปาล์มดิบและน้ำมันเมล็ดในปาล์มดิบ
ผู้ถือหุ้นใหญ่ของบริษัทฯคือบริษัท ล่ำสูง (ประเทศไทย) จำกัด (มหาชน)
ซึ่งเป็นโรงกลั่นน้ำมันปาล์มดิบ ผลิตน้ำมันพืชตรา หยก และผลิตภัณฑ์อื่นเช่น ไขมันผสม และเนยเทียม
เป็นต้น

บริษัทฯได้ถือหุ้น 99.98% ในบริษัท พันธ์ศรีวิวัฒน์ จำกัด (ทุนจดทะเบียนและชำระเต็มมูลค่า 274
ล้านบาท โดยออกเป็นหุ้นสามัญ 27,400 หุ้น มูลค่าหุ้นละ 10,000 บาท)
ซึ่งเป็นเจ้าของสวนปาล์มน้ำมัน โดยบริษัทฯได้มีการเช่าสวนปาล์มน้ำมันจากบริษัท พันธ์ศรีวิวัฒน์
จำกัด นอกจากนี้แล้วบริษัท พันธ์ศรีวิวัฒน์ จำกัด ได้ถือหุ้น 99.99% ของบริษัท พันธ์ศรี จำกัด
(ทุนจดทะเบียนและชำระเต็มมูลค่า 5 ล้านบาท โดยออกเป็นหุ้นสามัญ 500 หุ้น มูลค่าหุ้นละ
10,000 บาท) และบริษัทประจักษ์วิวัฒน์ จำกัด (ทุนจดทะเบียนและชำระเต็มมูลค่า 5 ล้านบาท
โดยออกเป็นหุ้นสามัญ 5,000 หุ้น มูลค่าหุ้นละ 1,000 บาท)
ทั้งสองบริษัทนี้ได้รับสัมปทานการปลูกปาล์มน้ำมันในเขตพื้นที่อำเภอชัยบุรีและอำเภอเคียนซา
จังหวัดสุราษฎร์ธานี เป็นจำนวนทั้งสิ้น 30,600 ไร่ จากกรมป่าไม้เป็นระยะเวลา 30 ปี
มีพื้นที่ปลูกปาล์มน้ำมันอยู่ 21,349 ไร่

นอกจากนั้น เมื่อต้นปี 2550 บริษัทฯ ได้จัดตั้งบริษัทร่วมทุนชื่อ บริษัท สยามเอลิทปาล์ม จำกัด
(ทุนจดทะเบียนและชำระเต็มมูลค่า 50 ล้านบาท โดยออกเป็นหุ้นสามัญ 5 ล้านหุ้น มูลค่าหุ้นละ 10
บาท) เพื่อดำเนินการผลิตและเพาะเมล็ดพันธุ์ปาล์ม โดยเป็นการร่วมทุนกับ Center de
Cooperation Internationale en Recherche Agronomique pour le Develppement
(CIRAD) ซึ่งเป็นองค์กรพิเศษที่จัดตั้งขึ้นตามกฎหมายฝรั่งเศส
มีความเชียวชาญและให้ความสำคัญกับการวิจัยและพัฒนาด้านการเกษตรในเขตร้อน ในสัดส่วนร้อยละ
50 : 50 ต่อมาในปี 2552 CIRAD ได้จัดตั้งบริษัทย่อยชื่อบริษัท ปาล์มเอลิท เอสเอเอส
(ประเทศฝรั่งเศส) แล้วโอนหุ้นที่ถืออยู่ในบริษัท สยามเอลิทปาล์ม จำกัด ทั้งหมดให้แก่ บริษัท
ปาล์มเอลิท เอสเอเอส (ประเทศฝรั่งเศส)

ณ วันที่ 31 ธันวาคม 2553 บริษัทฯ มีพื้นที่ปลูกปาล์มน้ำมันซึ่งเป็นสวนของบริษัทเองอยู่ 22,866.63
ไร่ เมื่อรวมกับพื้นที่ที่สัมปทานที่บริษัทฯเช่าจากบริษัทย่อยแล้ว บริษัทฯจะมีพื้นที่ปลูกปาล์มทั้งหมด
44,215.57 ไร่ หรือ 7,074.49 เฮกตาร์ ถึงแม้ว่าบริษัทฯจะมีสวนปาล์มที่ใหญ่ที่สุดในประเทศไทย
แต่บริษัทก็ยังคงต้องซื้อผลปาล์มสดจากภายนอกเพื่อเป็นวัตถุดิบป้อนเข้าสู่โรงงานสกัดน้ำมันปาล์มดิบ
ซึ่งมีกำลังการผลิต 75 ตันผลปาล์มสดต่อชั่วโมง โดยมีผลิตภัณฑ์หลัก คือ
น้ำมันปาล์มดิบและน้ำมันเมล็ดในปาล์มดิบ
ส่วนผลิตภัณฑ์อื่นๆนั้นเป็นผลพลอยได้จากการสกัดน้ำมันปาล์มดิบ

 โครงสร้างการถือหุ้นของบริษัทฯ บริษัทย่อย และกิจการที่ควบคุมร่วมกัน

3. โครงสร้างรายได้

  หน่วย : ล้านบาท

+--------------------+-------+------+--------+------+--------+-------+
| ผลิตภัณฑ์/บริการ       | ปี     |      | ปี 2552 |      | ปี 2553 |       |
|                    | 2551  |      |        |      |        |       |
+--------------------+-------+------+--------+------+--------+-------+
|                    | ล     | %    | ล้านบาท | %    | ล้านบาท | %     |
|                    | ้านบาท |      |        |      |        |       |
+--------------------+-------+------+--------+------+--------+-------+
| น้ำมันปาล์มดิบ         | 1,098 | 8    | 692    | 8    | 656    | 79.52 |
|                    |       | 4.12 |        | 4.00 |        |       |
+--------------------+-------+------+--------+------+--------+-------+
| น้ำมันเมล็ดในปาล์มดิบ   | 137   | 1    | 93     | 1    | 111    | 13.45 |
|                    |       | 0.49 |        | 1.27 |        |       |
+--------------------+-------+------+--------+------+--------+-------+
| อื่นๆ                | 70    | 5.39 | 38     | 4.73 | 58     | 7.03  |
+--------------------+-------+------+--------+------+--------+-------+
| รวมมูลค่าการจำหน่าย   | 1,305 | 10   | 823    | 10   | 825    | 1     |
|                    |       | 0.00 |        | 0.00 |        | 00.00 |
+--------------------+-------+------+--------+------+--------+-------+